שון פן

שון ג'סטין פן (באנגלית: Sean Justin Penn; נולד ב-17 באוגוסט 1960) הוא שחקן ובמאי קולנוע אמריקאי ממוצא יהודי. זכה פעמיים בפרס אוסקר לשחקן הטוב ביותר. פן נולד ב-1960, בסנטה מוניקה, קליפורניה. אביו היה ליאו פן (אנ') (1921–1998), שחקן ובמאי קולנוע וטלוויזיה יהודי. אמו של פן, איילין ריאן (אנ') (נולדה ב-1928), הייתה שחקנית קולנוע נוצרייה. אחד הסרטים הידועים בהם שיחקה האם היה דרמת הפשע At Close Range, מ-1986, בו הופיעה לצידם של שני בניה, שון וכריס פן. שון פן הוא האח האמצעי מבין שלושת האחים לבית פן. שני אחיו: המוזיקאי מייקל פן, הבכור, והשחקן כריס פן (1965–2006), הצעיר. הקריירה של פן החלה לצמוח עם סרט נעורים שעשה בשנת 1982. בהמשך שיחק בלא מעט סרטים לא מצליחים, וב-1989 שיחק בסרט "חטאי מלחמה" בבימויו של בריאן דה פלמה. ב-1993 שיחק בסרט המצליח "דרכו של קרליטו" וב-1995 היה מועמד לפרס אוסקר לשחקן הטוב ביותר על תפקידו בסרט "גבר מת מהלך". ב-1997 שיחק בשני סרטים מצליחים: "היא כל כך יפה", ו"המשחק". ב-1999 היה מועמד שוב לפרס אוסקר לשחקן הטוב ביותר, על תפקידו בתור אמט ריי בסרט "מתוק ומרושע". ב-2001 היה מועמד לאוסקר בשלישית על תפקידו בסרט "קוראים לי סם". פן זכה פעמיים בפרס אוסקר בקטגוריית השחקן הטוב ביותר, על תפקידו בסרט "מיסטיק ריבר" משנת 2003 וכן על גילום דמותו של הארווי מילק בסרט "מילק" משנת 2008. שון פן משחק בעיקר בסרטי דרמה ופעולה, הוא משחק לרוב תפקידים גבריים במיוחד או אומללים במיוחד ("קוראים לי סאם", "21 גרם"). פן גם ביים מספר סרטים, שהמוכר בהם הוא "השבועה", בכיכובו של ג'ק ניקולסון. בשנת 2016 ביים את סרטו השישי, "הפנים האחרונות", בכיכובם של חאווייר ברדם, שרליז ת'רון, ז'אן רנו וג'ארד האריס. בשנת 2020 לוהק לתפקיד ראשי במותחן הפוליטי "Gaslit" אודות פרשת ווטרגייט, בגילומו של ג'ון ניוטון מיטשל, התובע הכללי של ארצות הברית תחת ממשלו של ריצ'רד ניקסון. הסדרה כרגע נמצאת בפוסט-פרודקשן ועתידה לעלות לשידור ברשת Starz במהלך 2022. ב-1985 נישא פן למדונה. הם התגרשו ב-1989. לפי שמועות הסיבה לגירושים הייתה שפן נהג להכות את מדונה. עם זאת, מדונה הצהירה כי ההאשמות היו "מקוממות לחלוטין, זדוניות, פזיזות ושקריות" ב-2015 ופן אף טען כי הם שומרים על יחסי ידידות ביניהם. זמן קצר לאחר מכן, החל פן לצאת עם רובין רייט. בתם דילן נולדה ב-1991, ובנם הופר נולד ב-1993, שניהם שחקנים. הזוג נישא ב-1996, וב-27 בדצמבר 2007 הודיעו רייט ופן כי החלו בהליכי גירושין. התהליך נמשך עד יולי 2010, אז הודיעו בני הזוג רשמית כי התגרשו. בין השנים 2014–2015 פן יצא עם השחקנית שרליז תרון והשניים אף הכריזו על אירוסיהם, אולם נפרדו זמן קצר לאחר מכן. בין השנים 2016–2020 יצא עם לילה ג'ורג' ובשנת 2020 התחתנו. שנה מאוחר יותר הם התגרשו. עם הפלישה הרוסית לאוקראינה נסע פן לאוקראינה לצלם סרט דוקומנטרי על המלחמה ובמהלכה נפגש עם מנהיגים ואנשי צבא ואף חצה ברגליו את הגבול לפולין. Taps‏ (1981) - בתפקיד: הקצין הצוער אלכס דוואייר. נעורים בקצב מהיר (1982) - בתפקיד: ג'ף ספיקולי. Summerspell‏ (1983) - בתפקיד: באדי. Bad Boys‏ (1983) - בתפקיד: מיק או'סלבאן. Crackers‏ (1984) - בתפקיד: דילארד. ירח רומנטי (1984) - בתפקיד: הנרי " הופר " נאש. הבז ואיש השלג (1985) - בתפקיד: אנדרו דולטון לי. בטווח קצר (1986) - בתפקיד: בראד ג'וניור. הפתעה בשנגחאי (1986) - בתפקיד: גלנדון נייסי. אמריקה היקרה - מכתבים הביתה (1987) - סרט דוקומנטרי - בתפקיד: עצמו. Cool Blue‏ (1988) - בתפקיד: פיל השרברב. Colors‏ (1988) - בתפקיד: דאני מק'גאווין. Judgment in Berlin‏ (1988) - בתפקיד: גונטר אקס. חטאי מלחמה (1989) - בתפקיד: סרג'נט טוני מיסרבה. אנחנו לא מלאכים (1989) - בתפקיד: ג'ים. אחים חברים וכבוד (1990) - בתפקיד: טארי נונאן. Schneeweißrosenrot‏ (1991) - סרט דוקומנטרי - בתפקיד: עצמו. Cruise Control‏ (1992) - סרט קצר - בתפקיד: ג'פרי. דרכו של קרליטו (1993) - בתפקיד: קליינפלד. גבר מת מהלך (1995) - בתפקיד: מאתיו פונצ'לט. Loved‏ (1999) - בתפקיד: מייקל (איש על הגבעה) . היא כל כך יפה (1997) - בתפקיד: אדי קווין. סיבוב פרסה (1997) - בתפקיד: בובי קופר. המשחק (1997) - בתפקיד: קונראד . בריכה של הוגו (1997) - בתפקיד: קונראד (טרמפיסט משונה). Hurlyburly‏ (1998) - בתפקיד: אדי. הקו האדום (1998) - בתפקיד: פירסט סרג'נט (סמל ראשון) אדווארד וולש. להיות ג'ון מלקוביץ' (1999) - בתפקיד: עצמו (ללא קרדיט). מתוק ומרושע (1999) - בתפקיד: גיטריסט הג'אז אמט ריי. A Constant Forge‏ (2000) - בתפקיד: עצמו. שם בוילה (2000) - בתפקיד: ראוולי פוינט. לפני שהלילה יורד (2000) - בתפקיד: קוצ'ו סאנצ'ז. גלים מן העבר (2000) - בתפקיד: תומאס ג'יינס. Dogtown and Z-Boys‏ (2001) - בתפקיד: קולו של המספר. The Beaver Trilogy‏ (2001) - בתפקיד: לארי (בחלק ב' של הטרילוגיה). נשיקות צרפתיות (2001) - בתפקיד: ללא קרדיט. קוראים לי סם (2001) - בתפקיד: סאם. חומה מול הים (2003) - בתפקיד: מארצ'יילו. 21 גרם (2003) - בתפקיד: פרופסור פול ריוורס. מיסטיק ריבר (2003) - בתפקיד: ג'ימי מארקהאם. מלכודת לנשיא (2004) - בתפקיד: סמואל ג'יי ביקה. מזימות זרות (2005) - בתפקיד: טובין קלר. כל אנשי המלך (2006) - בתפקיד: ווילי סטארק. פרספוליס (2007) - בתפקיד: מיסטר סאטרבי (אביו של מרג'אני). War Made Easy‏ (2007) - דרמה פוליטית - בתפקיד: קולו של הקריין. מילק (2008) - בתפקיד: הארווי מילק. ציד מכשפות (2008) - בתפקיד: עצמו / המספר. משחק הוגן (2010) - בתפקיד: ג'ו וילסון. עץ החיים (2011) - בתפקיד: ג'אק. זה בוודאי המקום (2011) - בתפקיד: שאיין. יחידת הגנגסטרים (2013) - בתפקיד: מיקי כהן. חייו הסודיים של וולטר מיטי (2013) - בתפקיד: שון אוקונול. מתנקש על הכוונת (2015) - בתפקיד: טראייר. הפרופסור והמשוגע (2019) - בתפקיד: ד"ר ויליאם מיינור. חיים במנוסה‏ (2021) - בתפקיד: ג'ון ווגל. ליקריץ פיצה (2021) - בתפקיד: ג'ק הולדן. Gonzo Girl‏ (2023) - בתפקיד: Daddio‏ (2023) - בתפקיד: קלארק. דופק גבוה‏ (2024) - בתפקיד: ג'ין רוטובסקי. המשימה הראשונה (2018) גזלייט ‏ (2022) - בתפקיד: ג'ון ניוטון מיטשל. שבויים בסרט (2023) - בתפקיד עצמו. הרץ האינדיאני (1991) שומר הדרך (1995) השבועה (2001) 11'09"01 September 11‏ (2002) עד קצה העולם (2007) הפנים האחרונות (2016) חיים במנוסה‏ (2021) שון פן, ברשת החברתית פייסבוק שון פן, ברשת החברתית אקס (טוויטר) שון פן, במסד הנתונים הקולנועיים IMDb (באנגלית) שון פן, באתר "אידיבי", מאגר הידע העברי לקולנוע ישראלי ועולמי שון פן, באתר AllMovie (באנגלית) שון פן, באתר Rotten Tomatoes (באנגלית) שון פן, באתר Box Office Mojo (באנגלית) שון פן, באתר Metacritic (באנגלית) שון פן, במסד הנתונים הקולנועיים KinoPoisk (ברוסית) שון פן, באתר MusicBrainz (באנגלית) שון פן, באתר Discogs (באנגלית) אורלי וילנאי, "שון פן, למה עברת לגור במחנה פליטים בהאיטי?", באתר הארץ, 21 במאי 2010 אייל דץ, לילך וולך ואריאל קריל‏, לה פן: שון פן חוגג 50, באתר וואלה, 16 באוגוסט 2010 אורי קליין, תנו לו רוקנרול: ריאיון עם שון פן, באתר הארץ, 1 במאי 2012 מורין דאוד, ניו יורק טיימס, שון פן: "הייתי אומלל על סטים של צילומים במשך 15 שנה", באתר הארץ, 16 ביולי 2024 שון פן, באתר אנציקלופדיה בריטניקה (באנגלית) כתבה במגזין פיפל מיום 27.12.2007